Dette kommer en på en række faktorer, såsom størrelse på solcelleanlæg, forbrugsmønster og forventning til fremtidige elpriser. Størrelse på solcelleanlæg: For at det giver mening at investere i et batteri skal ens solcelleanlægs produktion gerne række en smule udover ens forbrug. F.eks. hvis du har et forbrug på 4.000 kWh om året, så skal man gerne have et solcelleanlæg, der har en estimeret årlig produktion på 4.000 kWh eller mere.  Hvis solcelleanlæg har en mindre produktion end forbruget kan man risikere, at der sjældent er nok overskudsstrøm til at oplade batteriet.  Forbrugsmønster: Ligger størstedelen af dit forbrug udenfor solskinstimerne, så vil det give god mening at investere i et batteri. Batteriet vil oplade fra solcellernes produktion i løbet af dagen til udnyttelse i timerne uden sol.  Forventning til fremtidige elpriser Er din forventning til elpriserne, at de vil fluktuere lige så meget eller mere i fremtiden er batteriet en god investering. Med et batteri kan du undgå forbrug i vintermånedernes spidsbelastningstider ved at oplade batteriet om natten.  Du kan tjekke merbetaling for spidsbelastningsperioderne igennem dit netselskab. Du kan finde dit netselskab igennem Green Power denmark.